Štefanová (okres Pezinok)

Štefanová je obec na Slovensku v okrese Pezinok. Poloha Obec Štefanová leží v Trnavskej pahorkatine, v predpolí Malých Karpát, približne 32 km od hlavného mesta Bratislava, 14 km od mesta Trnava a mesta Pezinok. Obyvateľstvo Pamiatky Kaplnka sv. Rozálie - Kaplnka svätej Rozálie bola postavená v roku 1885, vysvätená 06. septembra 1885 Kaplnka zasvätená ku cti Lurdskej Panny Márie Socha sv. Vendelína - Socha bola postavená v roku 1896 po odvrátení moru dobytka, z vďaky ju postavili Štefanovčania. Kríže - V súčasnosti sa v obci nachádza päť krížov. Smerom od Častej stojí kríž z roku 1920, postavený z vďaky za návrat z vojny. Pri kostole stojí pomník vojakov, ktorí padli v prvej svetovej vojne. Dali ho postaviť farníci v roku 1939. Kríž v parku je z roku 1952, taktiež postavený z vďaky za návrat z vojny. Kríž pri ceste do Budmeríc je z roku 1942, poďakovanie za uzdravenie. V roku 1896 dala cirkevná obec postaviť nový kamenný kríž na cintoríne. Božia muka - Bola postavená na pamiatku padlých vojakov a utrpenia Štefanovčanov v bitke 11. augusta 1705 medzi vojskami Františka II. Rákoczyho a víťaznými cisárskymi vojakmi poľného maršala Ludovíta Hebervilla a vojskami osobného pluku zemepána podmaršala Jána Pálffyho. Vysvätená 3. septembra 2006. Kostol sv. Štefana kráľa - Kostol sv. Štefana kráľa je pôvodne gotický kostol zo 14. storočia Osobnosti obce Rodáci Jozef Ochaba (1920–2009) – rímskokatolícky kňaz, salezián, pedagóg, národný aktivista, misionár (misionárom bol 58 rokov). Jozef Nagy (matematik) (1932–2024) – matematik, univerzitný pedagóg Referencie Iné projekty Commons ponúka multimediálne súbory na tému Štefanová (okres Pezinok) Externé odkazy Oficiálny web